PRITARTA

Neringos savivaldybės tarybos

2021 m. kovo 25 d.

sprendimu Nr. T1-43

**NERINGOS MENO MOKYKLOS**

**2020 METŲ VEIKLOS ATASKAITA**

**I SKYRIUS**

**BENDROSIOS ŽINIOS APIE MOKYKLĄ**

**Neringos meno mokykla** – neformaliojo ugdymo įstaiga, teikianti muzikos, dailės, choreografijos, teatrinio meno ugdymo paslaugas ir formuojanti su meniniu ugdymu susijusias kompetencijas.

Mokykla įsteigta 1971 metais, vadovaujantis Lietuvos TSR švietimo ministro 1971 m. rugsėjo 2 d. įsakymu Nr. 153 ir Neringos miesto DŽDT VK darbo žmonių deputatų tarybos vykdomojo komiteto 1971 m. rugsėjo 24 d. sprendimu Nr. 77 „Dėl vaikų muzikos mokyklos atidarymo“. Neringos miesto valdybos 1994 m. gruodžio 28 d. potvarkiu Nr. 183 Vaikų muzikos mokykla pervadinta į Neringos meno mokyklą. 1984 m. rugsėjo 1 d. įsteigtas Choreografijos skyrius,1994 m. spalio 1 d. įsteigtas Dailės skyrius, 1995 m. rugsėjo 1 d. – Teatrinio meno skyrius. 2010 m. rugsėjo 1 d. pradėtos vykdyti ankstyvojo meninio, išplėstinio muzikinio ir muzikos mėgėjų ugdymo programos. Nuo 2014 m. spalio 1 d. pradėtas organizuoti suaugusiųjų neformalusis meninis švietimas.

*Mokiniai*

Mokinių skaičius 2020 m. spalio 9 d. duomenimis:

|  |  |  |  |  |  |  |
| --- | --- | --- | --- | --- | --- | --- |
| **Iš viso** | **Muzikavimo skyrius** | **Teatrinio meno skyrius** | **Dailės skyrius** | **Choreografijos skyrius** | **Ankstyvasis****meninis** | **Suaugusiųjų meninis skyrius** |
| 145 | 44 | 4 | 35 | 19 | 26 | 17 |

Iš viso mokinių 119 (asmenų) arba 145 mokiniai sąraše, t. y., 102 mokinai (vaikai), iš kurių 26 lanko po 2 programas, ir 17 mokinių, besimokančių pagal suaugusiųjų programą.

*Meno mokyklos organizacinė valdymo struktūra:*

*Pedagogai*

Meno mokykloje dirba 18 pedagogų, iš jų – 2 vaiko priežiūros atostogose.

Mokytojų ir koncertmeisterių kvalifikacija:

|  |  |  |  |  |  |
| --- | --- | --- | --- | --- | --- |
| **Mokytojas ekspertas** | **Mokytojas metodininkas** | **Vyresnysis mokytojas** | **Mokytojas** | **Mokytojas be kategorijos** | **Koncertmeisteris metodininkas** |
| 1 | 6 | 6 | 1 | 3 | 1 |

*Meno mokyklos personalas*

Mokykloje patvirtinta 17 etatų(12 pedagoginių, 5 administracijos.)

|  |  |  |  |
| --- | --- | --- | --- |
| **Mokyklos vadovai** | **Administracijos specialistai** | **Pedagoginiai darbuotojai** | **Pagalbiniai darbuotojai** **(ūkinis-techninis personalas)** |
| Direktorius | 1 | Raštinės administratorius | 1 | Mokytojai | 12  | Valytojas-kiemsargis | 1 |
| Direktoriaus pavaduotojas ugdymui | 1 | Buhalteris | 0,5 | Ūkio reikalų specialistas | 0,5 |
| Iš viso | 2 | Iš viso | 1,5 | Iš viso | 12 | Iš viso | 1,5 |

*Programos*

Dabar mokykloje ugdoma pagal šias programas, iš viso 13:

Formalųjį švietimą papildančio ugdymo (FŠPUP) – pradinio ir pagrindinio: muzikos, dailės, choreografijos ir teatrinio meno;

Neformaliojo ugdymo (NU): ankstyvojo, išplėstinio meninio, muzikos mėgėjų;

Neformaliojo suaugusiųjų meninio ugdymo;

Neformaliojo vaikų švietimo (NVŠ) – „Neringos vaikų choras“.

*Veiklos organizavimas*

Neringos meno mokykla valdo patikėjimo teise Neringos savivaldybės perduotą pastatą, adresu Pamario g. 4, Neringa. Bendras plotas 278,77 kv. m., žemės sklypo plotas 0,0646 ha. Pastato renovacijos darbai buvo atlikti 2007 m. Planuojama 2021 m. atlikti pastato išorės remontą bei įrengti (Teo) patalpą. Mokyklos teritoriją juosia medinė tvora – ją reikia perdažyti ir pakeisti sutrūnijusias lenteles bei sutvirtinti vartelius.

Mokykloje veikia 9 kompiuteriai (iš jų 4 – nešiojami), bet reikėtų, kad jie būtų visose klasėse, todėl trūksta dar penkių. Ugdymas vyksta nuotoliniu būdu, todėl mokytojams reikalinga kompiuterinė technika bei jos priedai – ausinės, mikrofonai, programos ir kt. Mokykla įsigijo interaktyvią lentą, kuri padės įdomiau ir šiuolaikiškiau perteikti mokymosi informaciją. Visuomet yra poreikis įsigyti naujų muzikos instrumentų, choreografijos bei teatrinio meno skyriams – naujų kostiumų, o dailės – priemonių grafikai, keramikai ir kt.

Neringos meno mokyklos ugdymas vykdomas Nidoje ir Juodkrantėje. Perdavus Juodkrantės mokyklos pastatą KNNP direkcijai, Neringos meno mokyklos Juodkrantės skyriaus mokiniai neturi patalpų meniniam dailės, muzikavimo, ankstyvajam bei suaugusiųjų ugdymui organizuoti. Savivaldybės administracija turėtų šią problemą išspręsti, skirdama savivaldybės patalpas Neringos meno mokyklos ugdymo programoms Juodkrantėje įgyvendinti.

**II SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

Įgyvendinant mokyklos tikslus buvo išsikelti jį pamatuojantys ir papildantys uždaviniai:

1. ***Tikslas. Plėtoti neformalaus švietimo paslaugas, ugdymo programų pasiūlos įvairovę, siekiant kokybiško ugdymo proceso įgyvendinimo:***

*Sudaryti sąlygas vaikų ir suaugusiųjų ugdymui pagal neformaliojo švietimo programas.*

Visos mokykloje veikiančios FŠPUP ir neformalaus ugdymo programos (12 progr.) užtikrina ugdymo(-si) kokybę. Vykdoma 1 NVŠ programa. Prasidėjus karantinui suaugusiųjų meninis ugdymas buvo stabdomas.

*Tobulinti mokytojų pedagogines ir profesines kompetencijas.*

Mokykloje sudarytos sąlygos visiems darbuotojams dalyvauti savo srities seminaruose, konferencijose. Planuojama siūlyti dalyvauti emocinę kompetenciją ugdančiuose seminaruose, antikorupciniuose mokymuose, naujus darbo metodus su mokiniais skatinančiose konferencijose. 2020 m. mokytojai dalyvavo apie 40 kvalifikacinių seminarų ar nuotolinių mokymų bei 5 mokytojai skaitė pranešimus, dalinosi gerąja ugdymo(-si) patirtimi, metodais. 2020 m. visoje šalyje paskelbus karantiną, visas neformalusis ugdymas buvo organizuojamas nuotoliniu būdu, kuris labai pagilino mokytojų ITK kompetencijas, padidino mokytojų bendradarbiavimą, dalinimąsi gerąja ugdymo patirtimi, keliant filmuotą medžiagą ar nuotraukas į mokyklos interneto svetainę.

*Plėtoti Neringos meno mokyklos veiklą.*

Mokiniai ir mokytojai nuolat dalyvauja Neringos savivaldybės kultūriniame gyvenime: per metus surengiama apie 30 įvairiausių renginių, koncertų, parodų Nidoje ir Juodkrantėje. Mokiniai dalyvauja festivaliuose, konkursuose, kuriuose yra pastebimi ir įvertinami aukštomis prizinėmis vietomis. Mokiniai ir mokytojai visus metus ruošiasi Lietuvos dainų šventėms ir aktyviai jose dalyvauja (išskyrus 2020 m., kai Lietuvos moksleivių dainų šventė dėl pandemijos buvo atšaukta). Be kasdieninių meninio ugdymo užsiėmimų ir dalyvavimo ugdymo proceso sudėtinėje dalyje – konkursuose, koncertuose, šventėse, renginiuose ir etc. Visų skyrių mokiniai ir mokytojai dalyvavo Kalėdiniame koncerte „Laiko būgnas“ (virtualus pasirodymas *Youtube* kanale) bei kt.

*Bendradarbiauti su tėvais (globėjais, rūpintojais) ir socialiniais partneriais, teikti įvairiapusę pagalbą ugdytiniams.*

Mokytojai nuolat bendradarbiauja su mokinių tėvais, informacija skleidžiama jiems priimtina forma – telefoninėmis žinutėmis, el. paštu. Nuotolinis ugdymo būdas suteikė galimybę tiek mokytojams, tiek tėvams stebėti savo vaikų pažangą, nes medžiaga ir ugdymas buvo prieinami visiems. Informacija apie kiekvieno mokinio pažangą pasiekiama manodienynas.lt ugdymo pažangos stebėjimo sistemoje.

*Didinti sklaidą apie mokyklos veiklą, ugdytinių pasiekimus ir kt.*

Informacija nuolat talpinama į mokyklos interneto puslapį www.nmm.lt ir mokyklos feisbuko paskyrą. Daugiau ugdymo proceso buvo viešinama, skelbiant informaciją socialinėse medijose (<https://www.facebook.com/Neringosmenomokykla>).

*Kurti teigiamą emocinę aplinką.*

Meno mokyklos bendruomenė ugdo ne tik menines, bet ir bendražmogiškąsias, emocines mokinių kompetencijas. Labai svarbu ne tik tinkamai atlikti visus reikiamus darbus, susijusius su specialybe ir ugdymu, bet taip pat nepamiršti žmogiškumo, atjautos, atvirumo, nuoširdumo, pasitikėjimo principų. Viena iš svarbiausių sėkmės taisyklių ugdymo srityje yra kiekvieno asmens psichologinė būsena: jeigu jaučiamasi blogai, nuo to kenčia visos kitos kompetencijos bei, svarbiausia, – ugdymo kokybė. Gera psichologinė savijauta užtikrina ir produktyvesnį ugdymą(-si).

Mokykloje įrengtas ramybės ir susitelkimo kampelis, kur mokiniai ir mokytojai gali paskaityti knygą, pabūti tyloje, susikoncentruoti į laukiamas veiklas.

Mokykloje įrengta skaitymo erdvė visiems – mokiniams pertraukų metu bei tėveliams, laukiantiems, kol mokiniams pasibaigs užsiėmimai.

*Pritaikyti mokyklą ugdymui visų metų laikotarpiui, išlaikyti ją atvirą kiekvienam norinčiam mokytis.*

Vasaros metu organizuotos edukacinės / terapinės veiklos: garso terapijos programa „Palink garse“, rašymo terapija „Išrašyk save“, dienos stovykla vaikams „Neringa summer camp 2020“.

*Dalyvauti finansavimą suteikiančiuose konkursuose projektinėms ugdymo veikloms vykdyti.*

Neringos meno mokykla kartu su Kaliningrado Filharmonija teikė paraišką dalyvauti
2014–2020 m. Lietuvos ir Rusijos bendradarbiavimo per sieną programoje. Mokykla yra šio projekto partneris. Per 2020 metus parengta visa reikalinga dokumentacija, surinkti dokumentai, pateikta paraiška sekretoriatui ir gautas pritarimas šiam projektui. Laukiama sutarties pasirašymo, kuris planuojamas apie 2021 m. balandžio mėn.

1. ***Tikslas. Modernizuoti įstaigos materialinę bazę:***

*Vykdyti teisės aktų nustatytus higienos reikalavimus, atnaujinti IT ir mokymo priemones.*

Ugdymas vyksta nuotoliniu būdu, todėl mokykla įsigijo reikalingą kompiuterinę techniką bei jos priedus – 2 nešiojamus kompiuterius, ausinės, mikrofoną, programas ir kt.

Mokykla įsigijo interaktyvią lentą, kuri padės įdomiau ir šiuolaikiškiau perteikti mokymosi informaciją, bei 2 naujus pučiamuosius instrumentus, kostiumus choreografijai, dailės priemones.

*Gražinti mokyklos aplinką.*

Mokyklos aplinka visuomet puošiama gėlėmis bei kuriamos ir įsigyjamos įvairios instaliacijos – „Skambantis miškas“, lauko stalas, žibintai ir kt.

*Sukurti mokyklos unikalumą atspindinčią atributiką.*

Bendradarbiaujant su vietiniais dizaineriais įsigyta nauja atributika, atspindinti Neringos meno mokyklą.

*Teikti atsitiktines paslaugas.*

Nuomojami muzikos instrumentai, vasaros metu nuomojamos patalpos ugdymui (NMA, VŠĮ „Geras garsas“, „Terra astrum“ ir kt.).

**III SKYRIUS**

**MOKYKLOS FINANSINĖS VEIKLOS ATASKAITA**

|  |  |  |
| --- | --- | --- |
| Lėšų pavadinimas | Lėšų dydis, tūkst.. Eur | Panaudojimas 2020 m. |
| 2019 m. | 2020 m. |
| Savivaldybės biudžeto lėšos | 304,8 | 320,8 | DU 290,1 tūkst. EurSodra – 4,5 tūkst. EurĮstaigos išlaikymui: prekėms ir paslaugoms iš viso 20,6 tūkst. Eur**.** |
| 32,2 | 25,1 |
| 0,00 | 5,0 | Ilgalaikiam turtui  |
| Valstybės biudžeto lėšos | 12,6 | 16,3 | DU 16,1 tūkst. EurSodra – 0,2 tūkst. Eur |
| Europos Sąjungos lėšos | 3,2 | 1,9 | Įstaigos išlaikymui: prekėms ir paslaugoms įsigyti |
| Tikslinės lėšos | 7,4 | 8,2 | Visos lėšos panaudotos pagal paskirtį |
| Paramos lėšos | 0,2 | 0,2 | Lėšos nepanaudotos |
| Spec. programų (lėšos už mokamas paslaugas) lėšos | 11,0 | 10,5 | Įstaigos išlaikymui: prekėms ir paslaugoms įsigyti |

PRITARTA:

Neringos meno mokyklos tarybos 2021 m. sausio 8 d. posėdyje (protokolas Nr.V11-1);

Neringos meno mokyklos tarybos 2021 m. vasario 18 d. posėdyje (protokolas Nr.V11-2).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_